पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू में दाखिला रजिस्ट्रेशन प्रक्रिया के दौरान ऑनलाइन प्रक्रिया ने जोर पकड़ लिया है। अभी तक डीयू में प्री-एडमिशन ओएमआर रजिस्ट्रेशन के लिए 128342 छात्रों ने ऑनलाइन आवेदन किया है।
इनमें से 94643 छात्र अपना फॉर्म पूरी तरह से भर चुके हैं और 61051 छात्र रजिस्ट्रेशन फीस भी जमा करा चुके हैं। जबकि ऑफलाइन आवेदन प्रक्रिया के तहत अभी तक 1,32458 फॉर्मों की बिक्री हुई है।
इनमें से 70637 छात्रों ने फॉर्म भरकर जमा भी करा दिया है। इस बारे में डीयू के डीन स्टूडेंट वेलफेयर प्रो. जेएम खुराना ने बताया कि चार वर्षीय कोर्स के प्रति छात्रों का रुझान इस बार हो रहे रिकॉर्ड आवेदन से लगाया जा सकता है। देश भर से दाखिले के लिए आवेदन हो रहे हैं।
दाखिला रजिस्ट्रेशन की अंतिम तारीख 19 जून है और 27 जून को पहली कट ऑफ लिस्ट जारी होगी। कट ऑफ के आधार पर कॉलेजों में दाखिला उन्हीं छात्रों को मिलेगा, जिन्होंने सेंट्रलाइज्ड दाखिला किया होगा। क्योंकि इस ओएमआर फॉर्म के जरिए डीयू के 61 कॉलेजों में छात्र दाखिले के लिए आवेदन कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn